A Bizottság 762/2003/EK rendelete
(2003. április 30.)
a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló 2368/2002/EK rendelet módosításáról
AZ EURÓPAI KÖZÖSSÉGEK BIZOTTSÁGA
tekintettel az Európai Közösséget létrehozó szerződésre,
tekintettel a legutóbb a 418/2003/EK bizottsági rendelettel [1], módosított, a nyers gyémánt nemzetközi kereskedelmében a kimberleyi folyamat tanúsítási rendszere végrehajtásáról szóló, 2002. december 20-i 2368/2002/EK tanácsi rendeletre [2], és különösen annak 17. cikkére,
mivel:
(1) Az Antwerpsche Diamantkring CV, a Beurs voor Diamanthandel CV, a Diamantclub van Antwerpen CV és a Vrije Diamanthandel NV azt kérte a Bizottságtól, hogy vegyék fel a 2368/2002/EK rendelet (a továbbiakban: a rendelet) V. mellékletében található listára.
(2) Az Antwerpsche Diamantkring CV, a Beurs voor Diamanthandel CV, a Diamantclub van Antwerpen CV és a Vrije Diamanthandel NV a Bizottság rendelkezésére bocsátotta annak az igazolásához szükséges információt, hogy - különösen a valamennyi tagjára nézve kötelező magatartási kódex elfogadásával - eleget tett a rendelet 17. cikkében foglalt követelményeknek.
(3) A rendelkezésére bocsátott információ alapján a Bizottság arra a következtetésre jutott, hogy indokolt az Antwerpsche Diamantkring CV, a Beurs voor Diamanthandel CV, a Diamantclub van Antwerpen CV és a Vrije Diamanthandel NV felvétele a rendelet V. mellékletében található listára.
(4) Az e rendeletben előírt intézkedések összhangban vannak a 2368/2002/EK rendelet 22. cikkében kijelölt bizottság véleményével,
ELFOGADTA EZT A RENDELETET:
1. cikk
A 2368/2002/EK rendelet a következőképpen módosul:
A 2368/2002/EK rendelet V. mellékletét ki kell egészíteni az e rendelet mellékletében szereplő szöveggel.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Luxembourgban, 2003. április 30-án.